Държавен вестник, бр. 89, 2016 г., стр. 23

БРОЙ  89	
Д Ъ Р Ж А В Е Н  В Е С Т Н И К 	
СТР.  23  
в друго училище“ или „преместване от дневна 
форма в самостоятелна форма на обучение“ – и 
съответните териториални структури за зак­
рила на детето.
(2) При уведомяването по ал. 1 директорът 
задължително посочва извършеното от учени­
ка нарушение и отправя покана за участие на 
родителя, представителя на детето или лицето, 
което полага грижи за детето, в процедурата 
по налагане на санкция.
(3) В уведомлението по ал. 1 се посочват и 
условията, при които родителят, представите­
лят на детето или лицето, което полага грижи 
за детето, може да участва в процедурата по 
налагане на санкцията, както следва:
1. при изслушване на малолетен ученик 
родителят има право да присъства и да изрази 
мнение; той представлява малолетния ученик 
в процедурата лично или оправомощава за 
това друго лице;
2. при изслушване на непълнолетен ученик 
родителят има право да присъства и да изрази 
мнение; той изразява съгласие за извършване 
лично от непълнолетния ученик на всички 
действия във връзка с процедурата.
(4) За всяка процедура по налагане на санк­
ция и на мярката по чл. 49, ал. 3 се определя 
лице, което да докладва за извършеното на­
рушение – класният ръководител или учител, 
който преподава на ученика.
Чл. 59. (1) Преди налагане на санкция 
по чл. 49, ал. 1 и на мярката по чл. 49, ал. 3 
директорът – за санкциите „забележка“ и 
„преместване в друга паралелка в същото 
училище“ и за мярката по чл. 49, ал. 3, съ­
ответно педагогическият съвет – за другите 
санкции, задължително изслушва ученика 
и/или се запознава с писменото обяснение 
на ученика и обсъжда фактите и обстоятел­
ствата, свързани с конкретното нарушение. 
Изслушването задължително се извършва в 
присъствието на психолог или на педагоги­
чески съветник.
(2) По предложение на класния ръководител 
и/или по молба на непълнолетния ученик, съ­
ответно на родителя, представителя на детето 
или лицето, което полага грижи за детето, 
когато ученикът е малолетен, изслушването 
на ученика може да се извърши и в присъст­
вието на учител или на друг педагогически 
специалист от училището, или на друго лице, 
на което ученикът има доверие.
(3) За изясняване на фактите и обстоятел­
ствата по време на изслушването директорът 
може да покани за участие и за изразяване на 
мнение учители, които преподават на ученика, 
както и ученици от училището, запознати с 
конкретното нарушение.
Чл. 60. (1) Когато педагогическият съвет е 
идентифицирал за ученика риск от отпадане 
от училище, преди налагане на санкцията 
„предупреждение за преместване в друго 
училище“, „преместване в друго училище“ 
или „преместване от дневна форма в само­
стоятелна форма на обучение“ или на мярката 
по чл. 49, ал. 3, директорът уведомява отдел 
„Закрила на детето“ в дирекция „Социално 
подпомагане“ по местоживеенето на учени­
ка, за присъствие на негов представител на 
изслушването с оглед защита на правата и 
интересите на ученика.
(2) Преди налагане на санкциите и преди 
определяне на дейностите по чл. 49, ал. 5 се 
взема мнението на класния ръководител на 
ученика.
Чл. 61. (1) Заповедта за налагане на санк­
цията се издава в 14-дневен срок от предло­
жението по чл. 57, ал. 1.
(2) В заповедта по ал. 1 се посочват видът на 
санкцията, срокът и мотивите за налагането є. 
В мотивите се посочват предприетите дейности 
за мотивация на ученика и за преодоляване 
на проблемното му поведение, в случай че 
такива са били предприети, и причините да 
не дадат резултат.
(3) Заповедта се съобщава в тридневен 
срок от издаването є на ученика и на роди­
теля, представителя на детето или лицето, 
което полага грижи за детето, а заповедта за 
налагане на санкция „преместване в друго 
училище“ – и на началника на регионалното 
управление на образованието.
(4) Заповедта по ал. 1 може да се оспорва 
по административен ред пред началника на 
регионалното управление на образование­
то – за частните и общинските училища, пред 
министъра на образованието и науката – за 
държавните училища по чл. 43 ЗПУО, както 
и за държавните неспециализирани училища 
и за духовните училища, пред министъра на 
културата – за училищата по изкуствата и за 
училищата по културата, пред министъра на 
младежта и спорта – за държавните спортни 
училища.
(5) Заповедта по ал. 1 може да се обжалва 
по реда на Административнопроцесуалния 
кодекс.
Чл. 62. (1) Наложените санкции се отразя­
ват в ученическата книжка, в личния картон/
личното образователно дело на ученика и в 
бележника за кореспонденция.
(2) Ученик, на когото е наложена санкция 
„преместване в друго училище“, продължава 
обучението си в другото училище при ус­
ловия и по ред, определени със заповед на 
началника на регионалното управление на 
образованието.
(3) Ученик, на когото е наложена санкция 
„предупреждение за преместване в друго учи­
лище“, „преместване в друго училище“ или 
„преместване от дневна форма в самостоятелна 
форма на обучение“, за срока на санкцията 
се лишава от правото да получава стипендия 
за отличен успех.